
Orice reproducere, fără indicarea izvorului, este oprită. 


Din lumea celor ce nu cuvântă.’) 


De Em. Gârleanu. 


I. 
Mugşculița. 

În odaie e tăcere. Prin fereastra deschisă, 
soarele scoate sclipiri din sticlăria de pe 
poliți. În fața iconostasului clipoceşte candela. 
Pe masa din mijloc, stă deschis, uitat acolo 
de cătră copiii sfinţiei sale, un ceaslov vechiu, 
scorojit și unsuros. O musculiță, cât o gă- 
mălie, strălucitoare ca un licuriciu, intră bâ- 
zâind să caute ceva dulce de gustat. Sboară 
încolo și 'ncoace. Se uită prin străchini, se 
așează pe marginea unui pahar, se plimbă 
pe la icoane, ca și cum s'ar închină, ba intră 
până și 'n potcapul cel nou, pe care, plodurile, 
îl așezaseră pe pat cu fundu m jos și-l pre- 
făcuseră întrun cuibar cu ouă roșii, — căci 
e Paştele. Nimic... În sfârșit dă Dumnezeu, 
și ajunge și la măsuță, drept deasupra ceas- 
lovului. Se lasă ușoară, sbârnăind mulțumită 
pe foaia unsuroasă, pe ale cărei colțuri de 
sus picăturile de ceară stau ca niște peceți. 
E doar obișnuită cu cărțile bisericești, nu 
odată ieșise, sătulă, din biserica de peste 
drum. E atâta hrană pe foile îngroșate parcă 
de urmele degetelor tăvălite prin grâul dulce 
al colivilor. lar aici, pe o margine, a dat 
tocmai peste ce căută; o pată, zaharisită 
proaspăt, arătă că degețelul ce-și lăsase urma 
avusese grija să se înmoaie dintruntâi în 
dulceaţă.  Musculiţa se pune pe ospătat; 


) Din volumul.ce va apare, sub acest titlu, în 
editura Socec. 


prăpădenie de lacomă ce-i. Numai din când 
în când prinde cu ochișorul roșul slovei mari 
din susul foii, un S frumos, încondeiat cu 
măestrie, ca și cum ar fi fost țesut la înce- 
putul rândului: „Slavă ţie“. Atunci îşi 
aduse aminte cum necăjise mai zilele trecute, 
la o leturghie, pe un dascăl, căruia îi rămă- 
sese pe barbă, lângă buze, un fir de grâu 
uns cu miere. Până ce n'a gustat din miere 
nu s'a lăsat; dar bietului om i-a ieșit sufletul 
alungându-o. 

Acum s'a săturat; se suie binișor până 'n 
mijlocul slovei roșii care o atrage. Își scutură 
aripioarele, își întinde piciorușele de dinapoi, 
și le freacă unul de altul ca și cum ar ascuți 
două cuțite; apoi, leneșă, ațipește. 

În clipa aceasta ușa se deschide dintr'odată. 
Sfinţia sa, popa Gheorghe, intră supărat, aprins 
la față, răsuflând din greu, A făcut slujbă la 
biserică, pe urmă sa abătut pe la Petru 
bacalu, așa în treacăt, a luat un pelinaș, și 
s'a întors acasă. Și poftim ce găsește : preo- 
teasa nicăeri, — dusă prin vecini: copiii la 
hoinărit, după ce spărseseră mai întâi toate 
învelitoarele gavanoaselor cu dulceți, de pe 
fereastra din sală. 

— Poftim !... ei, poftim! 

Strigă părintele înfuriat. Apoi își aruncă 
ochii pe masă, și se supără și mai rău: 

— Până și cărţile mi le-au vrăfuit! 

Repede, cu o mișcare iute, sfinția sa închide 
ceaslovul, și-l aruncă, la loc, în dulap. 


lar în mijlocul slovei roșii, musculiţa, strivită, 
1* 


www.dacoromanica.ro 


244 


se făcù una cu hârtia, tocmai în clipa când, 
mai adormită, isbutise să-și statornicească, 
în căpușorul ei, un gând: „Ce bine e să 
trăești, și să mori sătulă !“ 


Il. 
Tovarășul. 


E încă întunerec. Pământul e jilav de rouă 
și brazdele răsturnate, în ajun, de cătră fierul 
plugului, miroase a proaspăt. În văzduh o rață 
sălbatecă sboară, furișându-se, măcăind spe- 
riată, ca alungată de glonț. Pe o grămadă de co- 
ceni, plugarul, rămas peste noapte în câmp, 
doarme învelit cu niște saci; și mai încolo, 
bouleanul treaz, Duman, stă cuminte, cu 
gâtul întins, așteptând jugul. Dar departe, în 
sat, încep să cânte cocoșii, căci zorile prind 
să mijească. Lumina se cerne din ce în ce 
mai deasă, și 'n vreme ce cununa cerului se 
luminează, pe pământ se deslușesc toate: 
satul; încolo, pe coastă, ca urnită din loc, 
pădurea; în fund, dealurile gemene, unul după 
altul, ca pe o scară. 

Și 'n cea dintâi clipă de revărsare a luminei, 
grija care țârâie în urechea plugarului ca un 
greere, îl scoală. Omul aruncă sacii la o 
parte, sare în picioare, își freacă ochii cu 
dosul mânii stângi și cu dreapta își îndreaptă 
șalele. Apoi pornește spre Duman. L-a în- 
jugat... Slab, de i se văd coaștele, ca niște 
arcuri, sub piele, Duman își încoardă muş- 
chii, își potrivește bine cerbicea în jug, — 
și porneşte, împlântându-și picioarele ca niște 
țăruși de oțel. Și cum merge, așa, aude din 
urmă fâșâitul cuţitului cum intră în pământ, 
ca întrun miez de pâine, iar uneori, glasul 
plugarului, cum îl îndeamnă şi-l îndreaptă, 
părintește: 

— Cea, Duman, tată! 

Duman îl ascultă ca un copil, și, mereu, 
dâra neagră a brazdei se deapănă dela un 
capăt la altul al lanului ca pe un mosor. 

Se luminează încet, încet, în pas cu Duman 
parcă. E linişte. Un stol de grauri se lasă, 
pieziş, în apropiere. Razele soarelui își scu- 
tură, tremurând, praful de aur în aer. ȘI 
Duman simte, după cum e purtat plugul de 
coarne, că puterile stăpânului au mai slăbit. 

— Hăis, Duman, tată! 

lar, la glasul lui, răspunde, ca din niște 

dumbrăvi înflorite în adâncuri, ciripitul gâ- 
dilitor al ciocârliei.... 

E cald. Pământul par'că fumegă. Grumazul 
lui Duman prinde să lucească de sudoare; 
jugul îl frige. Și din urmă glasul mai mâniat 
al stăpânului îl zorește: 

— Hai, Dumane, hai! 

Duman nu trage nici mai tare nici mai 
încet; căci cunoaște el cuvântul nerăbdător 
și necăjit al stăpânului. Pășește liniștit, în- 
țelepțește, și 'n ochii lui cuminţi și negri parcă 
se răsfrânge și mai tare fața neagră a pă- 
mântului scormonit de plug... 

S'a încălzit de tot. Soarele frige. Duman 
par'că-și simte picioarele tremurând, mai cu 
seamă, dreptul dinainte, în copita căruia i-a 
intrat un piron, mai acum câtăva vreme. Îi 
e sete. Dar din urmă glasul aspru acum al 
stăpânului nu-i dă răgaz. Bouleanul e deprins, 
— mai așteaptă încă ceva; și nu întârzie 
mult; o vargă i se așterne pe spate, lăsând 
o dungă peste pielea udă. Omul ţipă: 

— Sireace, sireace! - Mânca-te-ar lupchii! 

O albină, rătăcită, se ține morțiş de plugar, 
și el o alungă înfuriat, cu mâna. Un graur 
s'a desprins din stol și s'a lăsat pe spatele 
lui Duman care-l poartă, îngăduitor, ca pe 
un prieten. lar înaintea plugului, ca un vor- 
nicel ce arată calea, un cocostâre pășește 
agale, privind când cu un ochiu când cu 
altul spre pământ, înfingându-și uneori ciocul. 

— O-ahoo! 

Soarele s'a 'nfipt în creștetul cerului și 
de acolo dogorește văzduhul. Țarina e în- 
cropită ca şi cum ar fi turnat cineva pe 
deasupra apă fiartă. 

Duman răsuflă din greu. Imprejurul gâtulu. 
simte, ca o sgardă de fier, urma jugului scos. 
Plugarul i-a dat o mână de coceni, din care 
dânsul de abiă alege câte unul. Un prichindel 
de copil i-a adus și omului de mâncare: o 
bucată de mămăligă cu ceapă. Dar decât 
mâncarea, odihna parcă e mai priinciosă. 
Omul face un sac mototol și-l pune sub cap. 

Duman nu mai mănâncă; prichindelul i-a 
adus o oală cu apă în care nici nu-i intră 
bine botul. Apoi rămâne așa, cu puterile 
sleite, sub arșița soarelui.  Graurii, coco- 
stârcul, au sburat. Au rămas ei singuri în 

In dreptul lui Duman doarme plugarul, cu 
faţa arsă, bătută de razele fierbinți ale soa- 
relui, ale căror împunsături scot broboane 
de sudoare. Duman se uită la dânsul cu ochii 
mari, jalnici; și dela plugar, privirile îi fug 
la umbra ce o aruncă el singur pe pământ, 
la umbra care parcă se topise din el, de i 
se așternuse, moale, ca o ceață, la picioare. 


5 
Şi parcă înţelege, par'că în mintea lui se face 
deodată o lumină omenească: pornește cu 
paşi grei, se apropie de stăpân, până când ` 
îl învelește în umbra trupului lui trudit, ca 
într'o pânză răcoroasă. Apoi, cu ochii închiși, 
bouleanul rămâne în soare, încremenit, cu 
genunchiul piciorului drept îndoit, gata să 
urnească iarăși plugul pe brazdă. 


Ca 


“Cântec. 


E atâta floare-afară, 
Vrajă, cântec şi lumină, 
Că întreagă lumea asta 
Mi se pare o grădină, 


lară sufletu-mi un flutur 
Cu plăpânde aripioare, 

Ce tot zboară şi se pierde 
Prin grădina asta mare. 


Mii de flori frumoase-l chiamă, 
Îi deschide sânul firea, 

Însă floarea care-o caută 

Nu "nflorește nicăirea. 


Ecaterina Pitiș. 


LS] 


Melancolie. 


Mă ?nvăluie mâhniri profunde, neînțelese, cât îmi pare 
Că am venit plângând acasă dela tristă 'nmormântare 
Și gândurile cad greoaie ca abătute de-o durere... 

Mă mir şi inima ce are şi sufletul ce-mi poate cere!? 


Afară e o noapte albă, fermecătoare, diafană, 

De par'c'ar fi căzut anume din cer să vindece o rană, 
Pe prunduri mulcom glas de ape, ca o romanţă de iubire 
Ce-o cântă fetele uitate tot așteptând duiosul mire. 


Se ’naljä luna sus, curată şi plutitoare astă sară, 

Ca visul cel dintâi ce naşte sfios în suflet de fecioară. 
Cum trece pașnică şi albă şi visătoare printre stele 
Par'c'ar voi să lumineze din cer melancoliei mele. 


A. Seca. 


(Sa 


Răvaș. 


La noi acu-s atâtea flori, 
E-atâta soare şi lumină; 
Resună codri visători 

De mierle şi priveghitori. 


E-atâta dragoste °n grădină, 


Şi-atâta farmec pe potici, 


— Şi numai tu lipseşti de-aici. 


Vasile Stoica. 

Din ţerile scandinavice. 


„Muzeul Nordului“. 


lI. 

Jos, la poalele tapşanului pe care e situată grădina 
„Muzeul Skansen“, se înalţă o clădire uriașă, durată din 
granit. Ea este lucrată în stil gotic, cu elemente îm- 
prumutate dela vechile case boerești (herrgård) ce se 
clădeau altădată în Peninsula scandinavică, iar în 
faţă-i se ridică două obeliscuri pe care strălucesc 
următoarele versuri scrise cu litere de aur: 


„Și poate-a sosi ziua 
Când aurul nostru n'a ajunge 
Să reconstitue icoana 
Acelor vremi apuse.“ 


„De la străbuni ne-au fost lăsate 

Să le păstrăm feciorilor 

Şin veci să fie păzite cu sfinţenie, 
Cât ini or mai bate aici la Nord.“ 

Acesta este 
„Muzeul Nordu- 
lui“; este în- 
tradevăr mau- 

zoleul în care 

stau închise măr- 
turiile orânduite 
să fie chezășie, 
să vorbească de 
felul cum și-au 
dus traiul vechii 
Scandinavi. 

Întradevăr, 
îndatăce intri, te 
afli în fața sta- 
tuei lui Gustav 
Wasa, bătrânul 
ce aşeză legi şi 
hotare Suediei. 
El e îmbrăcat 
în purpură și stă 
în jilțul aurit și cu mâna pe spadă. 

De-o parte și de alta a acestei statui se întinde o 
sală uriașă cu bolțile arcate și susținute de coloane 
rotunde. 

La dreapta stă chipul lui Gustav Adolf. El e că- 
lare și poartă armura ce avi în bătălia dela Liitzen. 
In urmă-i se înşiră armele şi trofeele din acele vre- 
muri glorioase, iar în balcoanele sălii sunt așezate 
steagurile învingătorilor şi învinşilor. Nu lipsesc nici 
carăle de triumf şi nici insigniile feluriţilor nobili ce 
luptară pentru gloria armelor suedeze. 

De-a stânga e Carol al Xll-lea, în urma căruia se 
înşiruesc de asemenea armele şi trofeele ce fac măr- 
turia întâmplărilor din acele vremuri, precum şi stea- 
gurile cari fâlfăiră în vârtejul bătăliilor ce acest ne- 
astâmpărat rege purtă cu felurite neamuri. 

Mai încolo se păstrează diferite obiecte, haine, arme 
etc. cari au aparţinut primilor Bernadoţi. 


Muzeul Nordului. 


Prin felul cum e aranjată, această sală face o impresie 
deosebită şi poartă gândul cătră timpurile de mărire 
din vieaţa poporului suedez şi socotesc, că işi poate 
închipui oricine sentimentele ce se pot aprinde în 
sufletele tinere. 

In partea dreaptă, la intrare, coborând pe o scară 
ce duce în subsolul muzeului, vizitatorul se află de- 
odată într'o sală minunat de frumoasă, prin chipul 
cum sunt orânduite feluritele lucruri pe care le con- 
ține. 

Aici, dealungul pereţilor, se văd nişte dulapuri mari 
cu uşi de sticlă, în cari sunt aşezate chipuri de 
gips, ce reprezintă pe locuitorii diferitelor ţinuturi din 
Suedia. Aceste chipuri sunt lucrate de cei mai buni 
modelatori şi înfățişază întru totul expresia feţei țăra- 
nilor, aşa.încât, fiind îmbrăcate în costumele respec- 
tive, par'că stau să vorbească, 

Vezi chipul ţăranului din Nordland (partea de Nord) 

purtând panta- 
3 * foni de piele şi 
cojoc, cisme 
mari şi un fel 
de căciulă de 
postav albastru 
cu dungi roşii 
pe la tivuri. Ță- 
ranca poartă de 
asemenea cojoc 
cu clini largi, o 
zăvelcă vărgată 
cu roșu şi cu 
alb, cisme şi o 
broboadă țugu- 
iată ce seamână 
mult cu aceea 
pe care o poartă 
țărancele din 
unele părți ale 
Ardealului şi 
Munteniei. Ea mai are şi nişte mănuși de piele pe 
care sunt brodate flori cu culori vii. 

De-o parte se află chipurile ţăranilor din Dale- 
carlie, cu îmbrăcămintea lor minunat de frumoasă. 
“Ţăranca poartă un fel de vestă galbenă pe care sunt 
cusute râuri în felurite amestecuri de culori vii care 
atrag și încântă privirile. Pe cap poartă un fel de 
scută, iarăşi brodată, peste care leagă o nătramă 
albă străvezie. Rochia e de asemenea de culoare găl- 
bue cu panglice albastre pe la poale. Țăranul poartă 
niște pantaloni scurți până la genunchi, ciorapi roşii, 
legaţi cu niște ciocoţi tot roşii ce-i atârnă până 
aproape de glezne. In picioare are pantofi împodobiţi 
de asemeni cu ciocoţi, iar pe cap poartă un fel de 
căciulă de postav roşu, asemănătoare cu fesul unora 
dintre locuitorii din Balcani. Are vestă de piele de oaie 
sau de capră, argăsită frumos şi colorată fie galben 
fie roșu şi împodobită cu nasturi de metal strălucitor. 

Portul ţăranilor dalecarlieni variază după comune 
sau parochii, cum se obișnueşte a se zice în părţile 
acelea. El este însă luat ca tip, când e vorba să se 
reprezinte costumul naţional suedez şi tot dalecar- 
liani sunt şi ţăranii de pe pânzele lui Zorn, care ca 
nimeni altul a ştiut să prindă întreaga lor fire și s'o 
redeă prin minunatele împreunări de culori. Toate 
variantele portului țărănesc din ţinutul Dalecarlie, 
cum e cel al locuitorilor din Leksand, Floda, Mora 
sunt reprezintate în colecţiunea dela Muzeul Nordului. 

Mai încolo se înfăţișază locuitorul din Vestrogoţia 


goste ca să-şi impodobească locuinţa cu felurite lu- 
crări de lemn, cu minunate incrustări pe dânsele. 
Aşa tot în sala despre care am vorbit se pot vedea 
felurite obiecte caznice de o adevărată valoare în 
ceeace priveşte arta populară. Aşa sunt mici teas- 
curi, funduri pentru tocat, furci de tors, vârtelniţe, 
bătătoare, ciomege, linguri, ploşte, vase, fărfuriuțe 
sau bliduri etc., toate având săpături făcute cu multă 
îndemânare și care prin feluritele figuri ce reprezintă 
satisfac şi pe cel cu gusturi cât se poate de rafinate. 
Ele sunt nespus de multe şi sunt,orânduite după ţinuturi. 


pr 


Din Muzeul Nordului: Portul țărănesc (figuri de ghips îmbrăcate în costume). 


şi în special cel din Blăkinge. Portul ţărancelor din 
această localitate seamănă aproape întru totul cu al 
săliştencelor, cu deosebire că ele poartă o rochie 
albastră, culoare pe care de altfel popoarele nordice 
o iubesc atât de mult — și un tistimel brodat frumos, 
pe care îl pun după gât. 

Se înșirue tot aşa chipuri care reprezintă pe lo- 
cuitorii diferitelor părți ale ţerii, căutându-se, după 
cum am spus, ca pe lângă port să li se înfăţişeze şi 
expresia feţei. 

Fiindcă din cele mai depărtate vremuri, țăranul 
scandinav a fost o putere în stat şi şi-a avut gospo- 
dăria lui unde şi-a dus traiul nesupărat de nimeni, 
a fost foarte natural ca el să aibă o deosebită dra- 


Mergând puţin mai înainte şi trecând printrun mic 
coridor, se ajunge într'o sală mai mică unde se văd 
armele cu care se apărau sătenii de fiarele sălbatice, 
precum şi feluritele curse pe care le întindeau ca să 
prindă pe aceşti duşmani atât ai lor cât şi ai vitelor 
cu cari se ajutau ca să-și ducă traiul. Pe lângă felu- 
ritele „fieruri“ se văd o mulțime de curse alcă- 
tuite din trunchiuri de copaci, din pietri și gropi, în 
care, prin ingenioase aşezări, puteau să fie prinse 
fiarele cele mari. De asemenea sunt expuse felurite 
lănci, ferecate cu piroane, precum şi puști cu ţevi 
groase ca acelea ale cazanului. In secţiunea privitoare 
la ținuturile locuite de Laponi se văd chipuri cari 
înfăţişează pe acești pitici ce-şi duc traiul într'o na- 

pi 

tură vitregă, dar pe care ei o iubesc atât de mult. Așa 
sunt câţiva impăiaţi având pe dânşii nişte hamuri 
împodobite cu panglice de postav albastru și verde. 
Ei sunt înhămaţi la „pulkă“ în care se află Laponui 
îmbrăcat în ţoale lucrate din piei şi purtând pe dea- 
supra o haină de culoare albastră, chipului ca un 
fel de fudulie, ca să nu pară prea sălbatic. El ţine 
intro mână hăţurile, iar în cealaltă nedespărţita-i 
lance. Femeia, îmbrăcată și ea tot în haine de piele, 
poartă un fe! de copac învălită în piele și pe care 
o ţine pe după gât cu ajutorul unor curele. In această 

dintr'ânsele, cum sunt cele din Skania şi din Vestro- 
goţia, seamănă mult cu acele ale ţăranilor români din 
Ardeal. Tot ca şi aceştia, şi ţăranii din numitele ţinu- 
turi au un fel de policioare așezate dealungul pere- 
ților pe care înşiră vasele cele mai frumoase. In- 
t”unete locuințe care reprezintă ţinuturi din partea su- 
dică a terii se văd nişte paturi în chipul unor ham- 
bare, doar cu o deschizătură prin care se poate întră 
intrânsele. Ete sunt sculptate frumos şi împodobite 
cu strae pe care văzându-le, mi se parea că sunt 
scoarțe de-ale noastre. Nu e absolut nici o deosebire 


Din Muzeul Nordului: Interiorul unei case ţărăneşti din provincia „Scania“. 


copae îşi ţine pruncul care e ferit de viscol, fiind 
ascuns ca întrun |fel de pungă ce are doar o mică 
deschizătură pe unde să intre aerul la micul Lapon. 
De asemenea se văd şi cânii cari în părţile mai de- 
părtate şi mai pustii le trag pulkile peste nămeţii 
de zăpadă. Sunt apoi o mulțime de obiecte, unele de 
os cu săpături meşteşugite, ba chiar mai că nu-ţi 
vine a crede ca ele să fie lucrate de niște oameni ce 
par a fi nevoiaşi. In deosebi sunt câteva coarne de 
ren cu săpături de o frumseţă rară, precum şi nişte 
lănci tot de coarne de ren. 

Din această sală vizitătorul este condus de o scară 
în etajul | al muzeului. Aci se află mici despărțituri 
care reprezintă interioruri de case ţărăneşti. Unele 


între acest fel de lucrări şi acele similare pe care le 
fac ţărancele noastre. 

In al doilea ctaj sunt aşezate, în partea despre 
intrare, toate lucrările privitoare la confecţionarea 
vestmintelor, precum şi diferitele feluri de ţesături şi 
broderii. Tot aci se află și instrumentele trebuitoare 
la executarea lucrărilor respective. In acelaşi etaj, 
în partea din fund, se află secțiunea daneză. Sunt 
aproape aceleaşi obiecte ca şi în secţiunea privitoare 
la Suedia, însă cu mici variaţiuni şi deosebiri. 

In etajul al treilea, în partea din fund, se găseşte 
secţiunea norvegiană. Aci sunt întradevăr lucrări cari 
uimesc prin frumseţea lor, ba nici nu-ţi vine a crede 
că 'oameni ce-şi duc traiul în ținuturi sălbatice să 

poată aveà nişte gusturi atåt de alese. Sculpturile in 
lemn cari alcătuesc această secțiune pot să stee alā- 
turi cu orice lucrări de artă, în înțelesul cel mai 
strict al cuvântului. Asemenea țesăturile şi vestmintele 
sunt foarte frumoase. Unele aleseturi sunt întocmai 
ca acelea pe cari le fac ţărancele din părţile muntoase 
ale țării Româneşti. 

Lucrările din secţiunea norvegiană, prin superiori- 
tatea lor ca lucru și ca concepție, ne dovedesc câtă 
putere de imaginaţie are acest popor. 

Tot în același etaj, in partea despre intrare, se află 
camerele istorice, adecă cdăi orânduite în chipul celor 

Socotesc că ar fi inutil să mai insist asupra însem- 
nătăţii acestei instituțiuni; ceeace aşi voi să adaug 
ar fi două-trei cuvinte asupra mijloacelor prin care 
s'a putut realizà această carte în care poate ceti ori- 
cine povestea neamurilor dela Nord. 

Muzeul Nordului este clădit și orânduit prin sub- 
scripție publică. Este o operă uriașă, care după cum 
se spune in statute „aparţine poporului care a con- 
tribuit la realizarea ei“ şi cu care se poate mândri 


“în faţa lumii întregi, căci a știut să-și înțeleagă și 


să-şi preţuiască trecutul, ca nici un alt neam civilizat. 
„Ori câte cărţi s'ar scrie şi ori câte vorbe înflăcă- 


Din Muzeul Nordului: Interiorul unei case ţărăneşti din Norvegia. 


ce au fost locuite de diferiţi regi. In ele se păstrează 
mobila precum şi alte lucruri ce au aparţinut persoanelor 
despre cari sunt aşezate ca să povestească celor ce 
vin să le viziteze. Cu deosebire atrag atenţia came- 
rele mobilate cu mobile stii „Gustavian“, după numele 
lui Gustav al Hl-lea, sub domnia căruia artele luară 
o deosebită desvoltare şi care zidi şi frumoasele pa- 
late dela: Drotninghoim în aprcpierea Stockholmului. 

Tot în acest etaj se află o secţiune pentru pă- 
puşi și jucării. Pentru întrebuinţarea jucăriilor se află 
diferite desemne, precum şi cântecile cari se cântă 
în timpul executării arumitelor jocuri. Nu lipsesc de 
asemeni nici feluritele instrumente muzicale, precum 
nici cărți şi diplome vechi scrise de mână. 


rate sar spune pentru glorificarea trecutului şi aprin- 
derea iubirii de neam, ele nu-și pot aveă efectul ca 
orânduirea mărturiilor ce chezăşuiesc acest trecut şi 
după care poate înţelege oricine ceeace e capabil 
să înțeleagă“ — îmi spuneă unul dintre conducătorii 
acestui muzeu. 

Muzeul Nordului e destinat totdeauna elevilor şcoalei 
de belearte şi acelor dela şcoala technică industrială 
cari vin și studiază arta poporului pentru a se in- 
spirà dela dânsa şi a o folosi în compoziţiunile lor. 

Şi acum fie-mi îngăduit să fac o rugăminte celor 
în drept, dacă cumva îşi vor aruncă ochii pe aceste 
rânduri: 


De ce nu s'ar trimite oare cineva care să studieze 
* 

organizaţia acestui muzeu? Cei mai în măsură și cu 
mai multă autoritate ar fi d! Tzigara-Samurcaş în care 
avem dreptul să ne punem nădeidea că va luă ini- 


țiativa ca să avem şi noi o astie! de instituțiune. Şi 
cred că şi poporul nostru ar fi capabil să ajute la 
realizarea acestui scop. 


D. N. Ciotori. 
SrA 
Măestrul. 
In dimineața sură, ploaia Năluca vremilor fugare 
Grăbitei, tristei primăveri S'abate ’n zarea tristei ploi 
Deşteaptă glasuri din mormântul Cu facla gloriei plecată 
Abia 'ngropatelor dureri. De vântul vremurilor noi... 
Pe sufletu-i de două veacuri Izbânda lui acolo trece 
Intind aripi de lilieci Dar facla ei acum s'a stins, 
Amurgurile dealtădată Doar scrumul a rămas cunună 
Ploioase, palide şi reci... Pe fruntea celuia învins... 
Ca nişte stoluri risipite Și azi, ciudata tragedie 
S'adună iar şi iar se 'mpart, In mintea lui s'abate iar: 
Căscând în umeda ’nserare Un soare istovit şi palid 
O gură largă ’n cerul spart... Mureă învins de-un felinar... 
Victor Eftimiu. 
Li 


Fetița mea cu chip frumos 
Apus în lumi de stele, 

Te chiem mereu cu glas duios 
În cântecele mele. 


Apleacă=ți mândri ochi cerești, 
Izvoare de iubire, 

Durerea mea s'o potolești 
Sub dulcea lor privire. 


Fetita mea, tu înger blând, 
Pierdut în zări senine, 
€ vecinic călătoru=mi gând 
Ce sboară cătră tine. 


Tu ești nădejdea mea din cer 
În clipe de durere; 

Când toate visurile=mi pier, 
Tai am o mângăiere. 


Cu dorul meu purtat prin zări 

De vânturi. plângătoare 

Trimit în svon de suspinări 

Sfioasa mea cântare 

Tu vânt pribeag la uși de rai 

Mlai spune=mi vr'o poveste, — 

De fata mea cu chip bălai 

Mai știi să-mi dai vr'o veste?... 
Săcel, 1909. 


Aurelia Pop. 


www.dacoromanica.ro 


Nru: 11, 1909. 


LUCEAFARUL 251 


Cu crucea.)) 


În ziua de Sfântul Vasile, după eşirea dela 
biserică, în legănatul îmbuestru al roibului 
său, Părintele Niţă și-a luat drumul spre 
„Dâmbovicioara“, urmat de feciorul lui cel 
mare și de dascăl. A străbătut valea strâmtă, 
a urcat muchea ce duce la „Moșoroae“ și, 
până să prinză a se 'noptă, a botezat casele 
toate din „Ciocan“ așezate așa, că dela una 
până la alta ieșiă sufletul din bieţii cai. A 
coborit apoi în vale şi sa oprit să popo- 
sească la Gheorghe Dobrin, omul cel mai cu 
dare de mână din cătun. 

Lelea Floarea, nevasta lui, cu mânecile ei 
sumese, umblă acum tot de-a fugulița din 
odăița de jos, unde făceă de-ale mâncărei, 
în cea de sus, unde aşezase pe diumeţi. In 
toată mișcarea ei se vedeă grija de-a face 
lucrurile cât mai bine și mai de grabă, ca să 
mulțumească pe așa rari și cinstiți oaspeți. 
Şi ce n'a pus biata femeie pe masă: lapte 
gros dintrun șteand atunci început, carne 
de mistreț, caş de putină afumat, fiert și 
prăjit. Și iat-o că aduce apoi o oală cu vin, 
din care eșiau nori de aburi. 

— Ei, lele Floare, dar ce D-zeu, prea te 
ostenești! 

— Vai de mine, Părinciorule, numai 
să credeţi la așa primire. Cât putem să facem, 
facem cu toată inimă, că și Sf. Voastră nu 
pregetați vara și iarna prin cocleaurile 
astea. Fără Sf. Voastră am trăi ca niște ne- 
legiuiți și am muri nespovediți și negri- 
jiţi! 

Și după ce au cinat: 

— Ei, lele Floare, în dulcile ăsta ţi-i în- 
sură doar fecioru! 

— De, Părinte, l-ași însură; dar, bată-l 
pustia, nu vrea și pace. Să vezi, Sfinţia Ta, 
ne-am făcut noi socoteala să mergem la Tinca 
Țînti, știi, la aia văduvă de dincolo de părău; 
el nu și nu; zice că mai bine stă așa flăcău 
unguresc toată vieața. De, aci să vă dați şi 
Sf. Voastră cu idea, n'ar fi bine ? Moșie de opt 
clăi de fân, ceva dramuri în munţi, parte la 
pădure, vitișoare destule, ce să aibă mai mult? 


1) Din volumul ce va apare în curând în editura 
inst. de arte grafice „Minerva“, 


Și el o ține cu n agodele lui. He, știu eu, îi 
lunecă ochii lui Grigoraș, după sărăcia aia, 
care nare nici după ce să bea apă. Isa 
năzărit so ia și mai multe nu, că l-a 
obricit. Părinciorule, vai de el și de zilele 
lui! Și d'aia te-ași rugă, să faci bunătate 
să lași mâne în casă la fata asta, ce ți-oiu 
da eu, zău așa Părinciorule, să-ți ție D-zeu 
zilele ! i 

Preotul a clipit odată din ochi, a dat să 
zică ceva. 

— la, mai nimic, urmă femeia, nişte burueni. 
Le-am făcut de urît la unu daltu, că altfel 
nu-i chip să-i desfaci ! A-ra !.. Dar ţi-e somn, 
Părinciorule, și eu tot îndrug mereu !.. 

Într'adevăr Părintele Niţă clipociă dea- 
binele și n'a răspuns nimic la toată ploaia 
de vorbe și la tânguiala femeii. Altădată când 
eră întrebat de câte ceva, tăceâ ce tăceă, 
șapoi spuneă ce trebue de făcut și ceeace 
hotără el, eră lucru hotărît de toți, că Părin- 
tele eră ascultat de enoriași și m toată vieața 
lui de păstor sufletesc nu-și aduce aminte 
să fi eşit unul din voia ori din sfatul lui. 
Acum însă tăceă. 

— O fi trudit de drum, ori cine ştie ce gân- 
duri l-o fi muncind, că de, om e, și so fi 
ținând și de Sf. Sa câte un necaz ca de noi 
toți! a zis în ea lelea Floarea și s'a dus. 

A doua zi Părintele Niţă a botezat casele 
din cătun. Mergeă cu greu pe urcușurile 
înghețate, aci călare, aci pe jos, luptând cu 
viforurile cumplite, ce stăpânesc în timpul 
iernei toate locurile înalte și deschise. | se 
prinseseră flori albe de barbă, mustața mare, 
groasă îi eră tot un scuț și opincile-i su- 
nau ca niște bucăți de fier, așa erau de în- 
gheţate. 

Întrun loc îl ajunge din urmă vameșul 
dela Giuvala: 

— Da încotro, taică, pe așa vreme? în- 
trebă el. 

— La rai! răspunse Părintele atât de li- 
niştit și pe negândite, că ai fi crezut poate, 
că vorbeşte cu tot dinadinsul. 

— Aşa? la-mă şi pe mine atunci! vorbi 
vameșul. 

— Bine, îți dau blagoslovenie să mergi 
D-ta înainte, că eu mai am puțin de umblat 
cu crucea! Dar până atunci vino să te bo- 
tez, să nu mergi strein de cele sfinte, ca 
vameșul din scriptură! 

Și Părintele Niţă a înălțat pămătuful şi a 
botezat pe omul, care n'a știut de D-zeu în 
toată vieaţa lui. 

— Dar știi una, Părinte? începi vameșul, 
mergând unul după altul pe poteca îngustă. 
Am jucat astă noapte cărți cu Blebea și 
dintruna într'alta a venit vorba de cearta 
cu Sf. Ta. Spunea că nu te lasă de Bobo- 
tează să-i treci pe la poartă și nici să mergi 
în Suseni cu crucea, într'una cu capul. E 
înfuriat rău pe Sf. Ta şi-ţi spun curat că ai 
face bine să te păzești, să nu-i dai prilej 
să-și facă gustul, că știi vorba aceea: „Până 
la D-zeu te omoară sfinţii“. Acù eu sunt bine 
cu el, o ştii Sf. Ta, și mă bucur, că te-am 
întâlnit, să-ţi dau sfatul ăsta! 

Părintele Niţă se înviorase acum la față, 
ca și cum i s'ar fi luat un nor negru de pe 
suflet. El știă bine, că vameșul e prieten cu 
Blebea și mai știă că din pricina asta i-a 
devenit și el dușman și azi a putut să-i în- 
frângă ura în piept, să-l plece sub cruce, 
să-l facă să-i sărute mâna. Ș'a început să 
zâmbească: 

— Așa? Atunci am să zoresc, să sfârșesc 
cu botezul în enoria mea, să mă duc ne- 
apărat și prin Suseni, să-i întorc sufletul 
dela pieire! 

Vameșul stârni: 

— Ascultă-mă pe mine, Părinte, să nu 
faci una ca asta, că Blebea o să strângă 
oameni mulți, o să-i înfurie contra Sf. Tale și 
mi-a spus chiar verde, ce are de gând să-ți facă! 

Și Părintele îi răspunse: 

— Cu atât mai bine! O săi dau răgaz să 
adune cât mai mulți rătăciți. Am să mă duc 
pe acolo tocma în ziua de ajun ori de Bo- 
botează. Să-i spui, Domnule vameș, să-i spui 
că o să-i botez pe toți! 

Ajungând la o strânsură de case s'au des- 
părțit: vameșul urmându-și drumul; Părintele, 
cu ai lui, mergând să boteze pe credincioși, 
cu locuințele și vitele lor, dându-le întărire 
în nevoi, gonind duhurile rele, sădind pre- 
tutindeni sănătate și ocrotire de primejdii. 

Pe seară Părintele Niţă a avut de lucru 
și cu alt ceva. Murise Ghica Calin, bărbatul 
tânăr Și voinic, singurul fecior al unei mame 
bătrâne prăpădite și tată a trei copii; căci 
patru porniseră, cu câteva zile înaintea lui, 
pe calea lungă a veciniciei. O molină cum- 
plită se cuibărise între ei, secerând fără milă 
pe unul câte unul. Părintele a luat mortul, 
l-a așezat cu coşciugul dea curmezișul pe 
doi cai înșăuați și a pornit cu el încet-încet 
în vale, unde se înjghebase în grabă un ci- 
mitir. Pentru toată truda ma luat un ban; ba 
a mai dat dela el bietelor femei, să se ajute 
în necazul ce căzuse peste ele. Așa eră Pă- 
rintele Niţă: bun ca pânea caldă, milos și 
gata de sărit în ajutor oricând și pentru ori- 
cine. Calul lui sta întotdeauna cu şaua pe 
el în grajd. De venià cineva în miezul nopții: 
„Aoleo, sai, Părinte, că moare maica, ori 
taica,“ Părintele Niţă eră pe data îmbrăcat 
și pornit spre omul pătimaș. Și vorba lui 
eră blândă și împăciuitoare, numai rar de 
tot biciuitoare și cu două tăișuri. 

Și oamenii prețuiau parcă bunătatea lui 
și jertfele ce făcea, că acu, la Bobotează, 
când umblă cu crucea prin sat, îi eșiau toți 
înainte de departe, cu lumânările aprinse în 
mână, îl conduceau dela o casă la alta, îl 
încărcau cu tot felul de daruri pe lângă plo- 
conul obișnuit: francul, piciorul de porc și 
fuiorul de in ori de cânepă. Dâmboviciorenii, 
mai ales, îi pregătiau în totdeauna cașuri de 
cele rotunde și afumate și câte ceva vânat. 
Și Părintele primià bunătăţile astea cu drag, 
știind că-s date cu toată inima și-și cătă de 
drum, lăsând în urmă binecuvântare pentru 
zile senine. 

A treia zi de Sf. Vasile a umblat pe „sub 
O ratie“ la „Podul Dâmboviţei“; iar a patra 
zi a luat mărginile satului, prin „Chee“, a 
mers „Pe luncă“, „Peste Vale“ Și a cincea 
zi în ziua de ajun, a răsbit în grosul satului. 
Umblă grăbit de tot, stă puţin pe la case, 
nu mai rămâneă câte niţel să bea ceaiul 
obișnuit pe la bogați, nu băgă în seamă și 
nu mai glumeă pe socoteala mărgelelor puse 
pe praguri, scurtă taifasul, svârleă din fugă 
cuvintele dăiătoare de nădejde și sfaturi 
împărțiă puţine de tot, aproape de loc, și tot 

așa cu frunzele de 
merel din pămătuf 
pe la fete mari de 
măritat. Hotărît: 
aveă ce aveă Pă- 
rintele Niță, zilele 
astea. Se vedeă că 
eră mânat de un în- 
demn, să sfârșească 
mai repede, ca omul 
care are să ajungă 
undeva la timp și 
eră muncit de un 
gând neclintit, care-l 
posomoră la faţă, îi 
închideă sufletul, îi 
munciă creerul, stă- 
ruind mereu în chip 
de întrebare: „Să se 
ducă ori nu?“ De 
so duce, dă prilej 
omului ăsta nebun, 
să facă tămbălău. Să nu se ducă, înseamnă 
că se teme de el șatunci drumul mai departe 
i-o fi mereu încâlcit. De aceea e mai bine 
să se ducă, întâmple-se orice s'o întâmplă! 

Cu tot zorul pus l-a apucat seara umblând 
pe „Ulicioara săracilor“ și pe „Valea lw 
Ecle“ și Blebea a băut de bucurie cu argații 
lui și a trimis vorbă prin sat să vie a doua 
zi oamenii, să le dea socoteală pentru munca 
făcută la tăiatul de bușteni. 

A sosit apoi noaptea, noapte lungă de 
mijloc de iarnă, cu viscol p'afară, cu căl- 
dură m casă. Pătruns până la oase de gerul 
zilei, Părintele Niţă a băut ceai după ceai 
și, deși trudit d'atâta umblătură, somnul se 
depărtă mereu de el, alungat de icoana vie a 
certei cu bătrânul Blebea, icoană mfiptă m 
fața ochilor lui, ca o amintire ce pune stă- 
pânire pe tine și nu vrea să te părăsească 
o clipă. 

Cearta a pornit d'acolo. Biserica din jos, 
la care eră Părintele Niţă, se stricase ca să 
se facă alta nouă și acum, cu poruncă dela 
Protopop, tovarășul lui slujià la cea din mij- 
loc, iar el la cea din sus. Și, la enoria asta, 
omul cel mai cu greutate, titor și epitrop 
totodată eră Gheorghe Blebea, om mândru 
și pornit la gură ca o vijelie. Preotul de aci 

Octavian Smigelschi: Tabicu comemorativ (vezi cronica). 


dela biserică îi știă seama și umblă cu el 
ca cu un ou, să nu-l îndâriească cumva. 
Sărbătoarea trebuiă să toace de intrare după 
gustul lui și iuţiă ori răriă slujba după cum 
îi vedeă fața, liniştită ori întunecată. Zi- 
ceă o ectenie-două, făceă ce făceă și se 
uită la Blebea; iar dascălii cântau cun 
ochiu pe carte și cu altul la el. Că, de nu-i 
venià la socoteală ceva, nu se uită că e m 
biserică și sbieră cât îl țineă pieptul. 

Părintele Niţă e drept, îl știă și Sf. Sa ce 
fel de om e; dar puţin îi păsă de asta. Ba 
a voit chiar să-i arete că nu se sinchi- 
șeste de el nici întrale bisericei, cum nu 
s'a sinchisit nici în daravelile satului, ori 
de câteori au fost alegeri de primar sau 
vre-o neînțelegere între el și obște. Şi la 
Crăciun, când eră el de rând, a pus să toace 
la două după miezul nopții și a eşit când 
se crăpă de ziuă, după obiceiul lui. Bătrânul 
Blebea a venit târziu de tot, co gură de 
credeai că i s'ar fi înecat în baltă ciopoarele 
de oi: 

— Da ce e asta, popo? Crezi, că ești acolo 
'n Joseni la tine, ca 'ntr'un sat făr' de câni?.. 
Să faci bine, să 'ncepi slujba din cap, aci 
'n fața mea, ori nu-ți mai calcă picioarele 
'n biserică! 

Părintele Niţă păreă însă că n'aude nimic. 
Cu glas lin, ca pornit din alte lumi, din lumi 
mai bune, răbdurii şi iertătoare, zicea ecte- 
niile de 'mcheiere. Bătrânul Blebea se 'nfuriă 
și mai tare. I se făcuse fața vânătă din gal- 
benă cum eră, îi dârdăiau buzele şi picioa- 
rele-i lungi, slăbănoage tremurau un tremur 
nemai văzut de oameni pân’ atunci. A plecat 
apoi blodogorind, amenințând, chemând oa- 
meni după el, pe când în biserică se făcuse 
lanţ lung de femei, de fete mari, de bătrâni 
și de copii, cari mergeau să primească pe 
rând în faţa altarului cumunicătura sfântă din 
linguriţa și potirul de argint. 

Dupăce a sfârşit cu toate, Părintele Niţă 
s'a desbrăcat de odăjdii, a eșit între icoane, 
a zis odată: „La mulți ani!“, a împărţit cu 
mâna lui la tot omul câte o prescură și a 
pornit pe ușă în mijlocul lor. 

La poarta bisericii stă înfipt Blebea cu 
câțiva inși, cunoscuţi ca răi de colț și 'nce- 
pători de buclucuri; dar potopul de lume s'a 
isbit în ei, i-a dat la o parte, i-a 'mprăștiat. 

A doua zi de Crăciun l-au așteptat pe 
Părintele la un loc toți enoriașii lui și a pornit 
cu ei spre locașul dumnezeesc. A treia zi și 
la Sf. Vasile tot așa. Dacă a văzut bătrânul 
Blebea, că nu-i rost să oprească pe Preot 
dela biserică, să-i umiliască trufia, s'a bătut 
cu pumnii 'n piept și i-a jurat răsbunare și 
mai mare: 

— Las’ că vine ea Boboteaza! I-a trimis 
apoi vorbă prin oameni, să nu 'ndrăsnească 
să vie cu crucea m enoria lui, că n'are să-i 
fie bine. 

Din zori de zi clopotele au vestit sărbă- 
toarea mare a botezului Domnului, sărbă- 
toarea curățitoare de păcate prin apa sfin- 
țită. A venit lume multă, din cătune depărtate, 
de peste văi și dealuri și când a pornit spre 
gârlă și de acolo înapoi, cu prapore și sfeșnice 
înainte, păreă un furnicar înșirat pe o cărare. 

După slujbă, Părintele Niţă a vestit, din 
ușa altarului, lumea din Suseni, că are să 
vie p'acolo după prânz cu crucea. Și din tot 
numărul mare de enoriași, cari l-au întovă- 
răşit dela biserică spre casă, o ceată de flăcăi 
din Dâmbovicioara și de prin Joseni a fost 
tot timpul mai lipită de Părintele, 

A plecat acum cu crucea, luând cu el nu- 
mai pe feciorul său cel mare cu căldărușa, 
câţiva copii pentru cântat și pe Nae Dogaru, 
iapa neclintită a Sf. Sale în sărbătorile astea, 
cu 2—3 perechi de dăsagi la spinare. 

Satul erà în plină sărbătoare. Fetele se 
găteau zor-nevoe prin case; femeile stau 
pe la porţi; bărbaţii adunaţi ici-colo în drum. 
La o cârciumă flăcăii începuseră jocul: se 
învârteau în loc câte doi-doi cuprinși de după 
gât şi din când în când făceau câte un brâulef 
așa între ei, că nu eră încă amiazul, să se 
adune fete și lume multă. 

Părintele Niţă s'a înseninat la față când a 
zărit jocul în drum. Flăcăii ăștia erau din cei 
cari îl întovărășiseră azi dela biserică, îi erau 
mai toți cunoscuţi de aproape, și mulți um- 
blaseră în vremuri cu crucea cu el. S'a apro- 
piat de ei. Lăutarul a 'ncetat bârzâitul, sulul 
jocului s'a oprit şi capetele toate s'au des- 
coperit. Ucenicul Domnului, oprindu-se puţin 
locului, a botezat grămada, urându-le noroc 
și mulți ani. 

Nae al lui Bran, cetind par'că gândul Pă- 
rintelui, a deschis vorba: 

— Dar numai cu poșidicurile astea, Neico 
Popo? 

— Apoi de, o 'ncurc și eu cum pot şi cum 
dă D-zeu ! Dacă voi v'aţi făcut toți de horă? 

Printre flăcăi s'a stârnit o mișcare, s'au 
strâns la un loc, sau înțeles din ochi: Hai 
să mergem ! 

Nae al lui Bran vorbi iarăşi: 

— Dacă ne iei, noi mergem cu toţii, Neico 
Popo!; iar îndreptându-se cătră tovarăși: 
„De unde eră să ne iasă nouă pe ziua de 
azi o vadră de vin!“ Și la răspunsul bucuros 
al Părintelui, au pornit cu toții. 

Mergeau întins pe drumul larg, spre ca- 
pătul din sus al satului. Și 'm mersul ăsta 
numărul lor creșteă, că intrau printre rânduri 
și alți flăcăi, cu cari se întâlniau, se ames- 
tecau copii sburdalnici și femei cu lumânări 
aprinse, ba şi oamenii mari lăsau sfatul şi 
'ngroşau zidul de apărare în jurul Părintelui, 
știind toți de ce e vorba, prevăzând primejdia 
și nevoia de ajutor. Și multe garduri s'au 
rupt în treacătul lor și mânile se 'ncleștaseră 
pe parele groase, noduroase. 

Au ajuns aproape de Gheorghe Blebea, 

O negură de oameni se mișcă ’n curte, stau 
strânși pâlcuri, pâlcuri, cu vorbă mare, cu 
pahare de vin înainte. 

Când au prins de veste că vine Preotul au 
eșit în grabă la poartă, s'au făcut buluc ca oile, 
cu Blebea la mijloc, au băgat cojoacele pe 
mâneci, au dat căciulele pe ceafă și așteptau. 

Și Părintele Niţă venià cu pași pripiţi, cu 
fața senină în fruntea adunăturei lui. S'au 
zărit acum: un murmur ca de frunze când 
suflă vântui toamna, un vuet ca al apei când 
rupe ghiața 'n primăvară, un strigăt, eşit 
din gloate și au început să se înalțe că- 
ciulele ’n aer, să se 'nvârtească ciomegele în 
chip de pregătire și de îndemn la luptă. 
Fierberea de oameni îndârjiţi, erau acum 
aproape față ’n faţă, se pătrundeau din ochi 
și fiecare nu se gândiă decât cum să dea 
și pe cine să lovească ’ntâi. 

Preotul înaintă liniștit, cu patrafirul de gât, 
cu crucea 'ntr'o mână, cu pămătuful într'alta. 

— Îndărăt, îndărăt, nu se poate! se auzi 
un glas ca de om turbat. 

— Pe iei, mă! tună d'odată un altul. 

Cetele s'au apropiat, sau amestecat, zeci 
de ciomege ţintesc capul Preotului. O clipă 
numai de reculegere. 


Părintele Niţă s'a plecat, a muiat pămătuful 
în căldărușa cu aghiazmă, a ridicat mâna şi 
a 'nceput cântarea sfântă, întovărășit de toți 
cei din spatele lui: 

„Mântuește Doamne poporul tău și bi- 
necuvintează moștenirea ta...“ 

Un alt murmur a eşit acum din mulțime, 
un murmur ca acela ce-l înălță firea în toată 
dimineața frumoasă de vară, când se ivește 
la răsărit soarele dătător de vieaţă. 

Și m murmurul acela au căzut ciomegele 
jos și cu capetele plecate, cu căciulele *n 
mâni, veniau rând pe rând, înghesuindu-se 
oamenii toți să sărute crucea și să primească 
botezul curățitor de păcate. 

Pe bătrânul Blebea l-a ținut locului mai 
mult și l-a lovit mai apăsat Părintele Niţă 
cu pămătuful, ca p'un cap de răutate ce eră. 
A stropit apoi toate odăile și grajdul lui cu 
cai, și a pornit mai departe prin sat în sus, 
cu tot puhoiul de lume după el, lăsând pe 
bătrânul Blebea singur, cu sufletul luptând 
între mustrare și mângăierea răsărită din apa 
sfințită și din iertarea omului lui Dumnezeu, 
purtător de cruce!.. 


Rucăr. Mihail Lungianu. 

Inviere. 


Din mii de guri-a lumii 'mprăştiate 
Cuvinte noi întruchipează firea — 
Cât ochii prind în necuprinse larguri, 
E numai Imn vieții şi cântare! 


Din tainice adâncuri pămâniene 
i din lumina veșnicului Soare, 
opii în mii de chipuri, ai naturii, 
Sorb laptele întineririi, lacomi! 


ai toate-şi au un drum şi toate-o lege 

emonic de cuminte le-adânceşte: 

` Le naşte, le zâmbește şi le-omoară 
În spasmuri cumpănite şi viclene!...: 


— Drumej tăcut în lumea mea de gânduri, 
Ca fiul rătăcit mă ’ntorc la tine: 

Şi iată-mă, din nou, cerșetorindu-ți 
Natură, pentru mine, îndurarea! 


„+ Spre cer înfrigurat, mi-aduc aminte, 
De-atâteaori răsfrântu-mi-am privirea, 

Pân” pleoapele-mi înrourate ’n lacrămi 
Căzut-au, vai, ne 'ncrezătoare ?n duhuri! 


A apelor, copii ai pribegiei, 
erutu-le-am de-atâtea ori repaos: 
Plângând porneau apoi cotropitoare: — 
Ne-asemănăm în vitrega-ne soartă!... 


— Pierdut, reviu la matca ta, natură! 
Mi-e sdrenţuită inima şi legea! 

Credinţa și nădejdea mi-s înfrânte! — 
Să re'noiesc în tine vreau vieața-mi! 


La sânul tău, mă strânge-acum, păgâno! 
Şi ?n legea ta ce singură-i stăpână, 
Botează-mă cucernic, preacurato, 

Şi vindecă-mi tu sutietul de rane! 


Tu mintea mea ’n vâltoarea ta o crește! 
Si ochii mei desmiardă-i tu, minune! 
Simţirilor tocite şi bolnave, 
Deschide-le tu ceruri noi, fecioară! 


„+ „Din învierea care-o simţi acuma, 
imbujorându-ți faţa și turnându-ți 

n mădulare, sâmburul vieții, 

— Natură-mamă, dă-mi şi mie-o rază! 


D. Marcu. 


CS 

XV. 

Tată! lui David tot nu mai soseă, și nici 
scrisoare nu trimeteă. Erà vară, luna lui Iunie 
pe sfârșite. Noi ne topeam în așteptare. 

Atunci auzirăm că Latkin slăbește tot mai 
mult și — cum eră de prevăzut — se sfârșește 
de foame, iar casa lor cade în ruine și cope- 
rișul stă să se prăbușească. David se schim- 
base și se făcuse atât de mohorit și rău, încât 
abia te puteai apropiă. Mai adeseori se făceă 
nevăzut. Cu Raisa de loc nu mă întâlneam. 
Uneori o zăream în depărtare, trecând repede 
strada, cu mersul ei frumos, ușor, dreaptă 
ca săgeata, cu privirea întunecată și cuminte 
pe sub sprâncenele lungi, cu un aer de mâh- 
nire în fața palidă și mângăioasă... 

Mătuşa, ajutată de Trankvillitatinul ei, mă 
Ocără, ca şi până aici, și mânioasă îmi șopteă 
în urechi: „hoţ, coconașule, hoţ!“ Dar n'o luam 
în seamă; tata eră foarte ocupat, şedeă la 
masă, umblă încoace și 'mcolo, scriă și nu 
voiă să afle nimic. 

Odată, trecând pe dinaintea mărului știut, 
aruncai, ca de obicei, o privire piezișă la 
locșorul cunoscut; mi se pării, ca și când 
s'ar fi petrecut oarecare schimbare deasupra 
pământului ce acoperiă comoara noastră... 
Ca și când ar fi o moviliţă acolo, unde mai 
înainte eră o adâncitură, și petricelele nu 
erau puse așa. „Ce va să zică asta?“ mi-ani 
zis. „Nu cumva oarecine a pătruns taina 
noastră și a desgropat ceasul?“ 

Trebuiă să mă încredințez despre adevăr 
cu ochii mei. Pentru ceasul, care rugineă în 
sânul pământului, simțeam, în sfârșit, o ne- 
păsare deplină; însă cum să permit să-l fo- 
losească altul? Îndată în ziua următoare, des- 
dedimineaţă, înarmat cu cuțitul, pornii în gră- 
dină, căutai locul cu pricina, sub măr, mă 
apucai de săpat, — și, săpând o groapă nu 
tocmai de un arșin*), eram încredințat de- 
plin, că ceasul a dispărut, că cineva a pus 
mâna pe el, l-a scos, l-a furat! 

Dar cine puteă să-l... scoată, — afară de 
David? 


*) Cot rusesc, arșin= 72 centimetri. N. tr. 


Cine altul știă, unde se găsește? 

Astupai groapa și venii în casă... Simţeam 
o jignire adâncă. 

„Să presupunem — gândeam eu — că lui 
David i-a trebuit ceasul, ca să scape de 
foame și de perire pe fiitoarea sa soție sau 
pe tatăl ei... De ce n'a zis, că ceasul totuși 
prețuește ceva... Cum de ma venit la mine, 
să-mi spună: „frate — (eu în locul lui David 
neapărat ziceam: frate) — frate! sunt lipsit, 
știu că tu wai bani, dar dă-mi voie să mă folo- 
sesc de ceasul acela, care împreună,noi amân- 
doi, l-am îngropat sub mărul bătrân! Vezi 
doar, că nu aduce folos nimenui, iar eu am 
să-ți fiu recunoscător, frate!“ Cu ce bucurie 
maş fi învoit! Insă a lucră pe ascuns, ca 
trădătorii, a nu se încrede într'un prieten... 
Nu! Aceasta n'o poate desvinovăţi nici un 
fel de patimă, nici un fel de lipsă! 

Da, eram foarte jignit. Voiam să-i arăt ră- 
ceală, să fac pe îmbufnatul... 

Însă David nu eră dintraceia, care să 
observe și să se neliniștească pentru atâta 
treabă. 

Începui să fac aluziuni... 

Dar se păreă, că David nu înțelege alu- 
ziunile mele. 

Am zis în fața lui, cât de josnic îmi pare 
mie omul, care, având un amic și înțelegând 
toată însemnătatea acestui sentiment sfânt, 
al amiciţiei, mare cu toate acestea mărinimie 
destulă, să nu-și caute loc de scăpare în 
viclenie: ca și când s'ar puteă ascunde așa 
ceva! 

Rostind cuvintele din urmă, am râs dis- 
prețuitor. 

David însă rămase cu desăvârşire nepă- 
sător! 

La urmă, îl întrebai deadreptul: ce crede 
el, oare ceasul nostru a mai umblat câtva 
timp, îngropat în pământ, sau la moment s'a 
oprit! 

El îmi răpunse: — Dar știe-l naiba! Cum 
ţi-a trăsnit ție asemenea idee?! 

Nu știam, ce să gândesc. David, învederat, 
aveă ceva pe inimă... numai cât nu furtul 


www.dacoromanica.ro 


Nrul 11, 1909. 


LUCEAFĂRUL 25 


a 


ceasului. O întâmplare neașteptată mi-a do- 
vedit nevinovăția lui. 


XVI. 

Mă întorceam odată acasă pe o ulicioară, 
de care mă feream de obicei, fiindcă acolo 
se află o casă lăturalnică, unde locuiă duş- 
manul meu Trankvillitatin; dar acum poate 
soartea m'a dus acolo. Trecând pe sub fe- 
reastra de jumăiate închisă a unei cârciume, 
fără veste auzii glasul servitorului nostru 
Vasile, om tânăr, cu năravuri slabe, „leneș și 
destrăbălat“, cum ziceă tata, — dar și mare 
cuceritor de inimi femeești, pe care le ade- 
meneă cu glume, cu joc și cu cântec de 
cimpoi. 

— Și așa, uite, ce-au născocit! — zise 
Vasile, pe care nu-l puteam vedeă, dar îl 
auzeam foarte lămurit: ședeă, pe semne, toc- 
mai lângă fereastră cu ceva tovarăș, alăturea 
de ceaiul aburind — și cum se întâmplă 
uneori la oameni în odaia încuiată, vorbeă 
tare, nebănuind că trecătorii pot să-i înţe- 
leagă fiecare vorbă: — ce-au născocit? L-au 
îngropat în pământ! 

— Minţi! — mormăi al doilea glas. 

— Dar eu îți spun! Așa-s domnişorii ăia, 
le lipsește o doagă! Mai cu seamă David 
ăia... e ca Isop. Mă trezesc odată în revărsat 
de ziuă, și — mă apropiu de fereastra iata- 
cului... Mă uit: ce să fie?... Amândoi coco- 
nașii se duc în grădină, cu ceas cu tot, Și sapă 
o groapă sub mărul cel mic, — după aceea 
îl așează acolo, ca pe un copilaș. Ș'apoi 
netezesc pământul, Doamne, ce destrămaţi! 

— Ai dracului! grăi prietenul lui Vasile. — 
Așa-i, dacă-i răsfeţi. Ei, şi ce-i? Ai desgropat 
ceasul? 

— Vezi bine, l-am desgropat. Acum e la 
mine. Dar să-l arăt, nu-mi vine la socoteală. 
A fost larmă grozavă pentru ceas. Că David, 
tot în noaptea d'atunci, îl șterpelise dela baba, 
de sub cap. 

— 0, o! 

— Dar eu iţi spun... Și, așa cum zic, nu 
“se poate să-l arăt. Însă, vezi tu, când au să 
sosească ofițerii, am să-l vând cuiva, — de 
nu-l voi jucă în cărți. 

Nam mai stat s'ascult, am alergat întrun 
suflet acasă, drept la David, 


— Frate! — i-am zis, — frate! iartă-mă! 
Ți-am greșit! Te-am bănuit! Te-am învino- 
văţit! Tu vezi, cât sunt de revoltat! lartă-mă! 

— Ce-ţi lipsește? — întrebă David. — 
Vorbește lămurit! 

— Te-am bănuit, că ai desgropat de sub 
măr ceasul nostru. 

— larăș ceasul! Poate nu mai e acolo? 

— Nu mai e acolo; am gândit, că tu l-ai 
luat, ca să dai ajutor cunoscuțţilor tăi. Însă 
toată treaba a făcut-o Vasile. 

Am spus lui David tot ce-am auzit sub 
fereastra cârciumii. 

Dar cum să descriu mirarea mea! Presu- 
puneam, la urmă, că David se va necăii; 
însă nicidecum nu puteam să mă aștept la 
astfel de izbucnire. Abiă sfârșii de spus, și-l 
cuprinse o furie nespusă. David, care pur- 
tase un dispreț pentru toată șiretenia aceasta, 
cum ziceă el, „sarbădă“ cu ceasul; David, 
care susținuse, nu odată, că nu plătește o 
lămâie stoarsă — acum d'odată sări din loc, 
s'aprinse, își strânse dinţii, amenințând cu 
pumnii. „Asta nu poate rămâneă aşa! — zise 
în sfârșit. — Cum îndrăznește el să-și însu- 
șească un lucru străin. Am să-i arăt, stai! 
Cu hoţii n'am să fiu îngăduitor!“ — Mărtu- 
risesc, nici până astăzi nu înțeleg, ce-a putut 
să înfurieze întratâta pe David: erâ poate 
și fără d'aceea întărîtat, îar purtarea lui Vasile 
a turnat numai ulei pe foc; ori l-a mâhnit 
bănuiala mea — nu pot spune, — dar eu 
niciodată nu-l mai văzusem așa clocotind. 
Cu gura căscată stam în fața lui și mă mi- 
nunam, cum răsuflă de greu și de puternic. 

— Ce ai de gând să faci? — întreba! în 
sfârșit. 

— O să vezi acuși — după prânz, când 
tata s'a așezat la odihnă. Am să găsesc pe 
batiocoritorul! Să stăm puțin de vorbă! 

„Elei, — gândii: — w'aș vrea să fiu în locul 
„batiocoritorului“. Ce-o să iasă d'aici, Doamne, 
Dumnezeule!“ 

XVII. 

lată ce-a ieșit: l 

Indatăce sosi liniştea somnoroasă, care se 
aşterne ca o pilotă călduroasă în casa ru- 
sească după sfârșitul mesei, (mie îmi băteă 
inima, cum mergeam la spatele lui) David 
se îndreptă cătră odaia slugilor și chemă 

afară pe Vasile. La început nu voiă să iasă; 
la urmă se supuse şi veni după noi în gră- 
diniță. 

David stă aproape de slugă, față m faţă. 
Vasile eră tocmai cu un cap mai înalt. 

— Vasile Terentiev! — începi cu glas 
hotărît tovarășul meu: — de sub mărul acesta, 
sunt d'atunci șase săptămâni, ai scos ceasul 
nostru, ascuns acolo. Tu wai avut drept să-l 
iei, că nu eră al tău. Să-l dai îndărăt, îndată! 

Vasile eră să se 'ncurce; dar se cumpăni: 

— Ce fel de ceas? Ce spui dumneata? 
Să mă bată Dumnezeu! N'am nici un ceas! 

— Eu ştiu ce vorbesc; nu minți. Ceasul 
e la tine. Să-l dai îndărăt! 

— Nu-i la mine ceasul dvoastră. 

— Dar ce ziceai la cârciumă... — începui 
vorba, însă David mă opri. 

— Vasile Terentiev! — izbucni el întunecat 
şi amenințător. Știm, de bună seamă, că ceasul 
e la tine. Îţi spunem pe cinste: dă-l îndărăt. 
— Că, de nu-l dai... 

Vasile zâmbi obraznic: 

— Şi ce-o să-mi faceţi atunci? Mai lasă! 

— Ce? — Avem să ne luăm la bătaie, 
noi doi împotriva ta, până când sau tu ne-ai 
biruit pe noi, sau noi pe tine. 

Vasile începi să râdă. 

— Să vă luaţi la bătaie? — Ăsta nu-i lucru 
domnesc! Cu o slugă să vă bateţi? 

David deodată se acăţă cu mânile de pieptul 
lui Vasile. 

— Bine; navem să ne batem cu pumnii 
— zise scrâșnind, — ascultă! Am să-ți dau 
un cuțit, și am să iau și eu unul... Ei, și 


vom vedeă, care pe care? Alexe! — îmi grăi 
poruncitor, — adu-mi cuțitul meu, știi, cu 
mânerul de os — e pe masă; eu mai am 


unul la mine, în buzunar. 

Vasile încremeni. David îl mai țineă de 
pieptar. 

— Aveţi milă... aveţi milă, David legorici, 
— începii a bâlbăi, și-l năpădiră lacrimile: 
ce vreți cu mine? Ce vreţi? Lăsaţi-mă! 


— Nu te las. — Pentru tine nu-i iertare! 
Şi chiar de-ai scăpă astăzi, mâne iarăș 
începem. — Alexe! unde-i cuțitul? 


David legorici! — începu să urle Vasile: 
— nu face moarte de om... Ce! Ceasul... 
Da, vezi bine... A fost o glumă. Vi-l aduc 

în minutul acesta. Ce-i și asta?! Odată eră 
să spinteci pântecele lui Crisant Lukici, acum 
pe-al meu! — Lăsaţi-mă, David legorici... 
Tot atât, vaduc ceasul. Numai să nu mă 
spuneţi la domnu. 

David îl lăsă din mâni. Mă uitai în fața 
lui: în adevăr, — nu numai un servitor sar 
fi înspăimântat. Atât eră de întunecată... şi 
rece... şi dârză. 

Vasile se repezi în casă, și iute se întoarse 
cu ceasul în mână. — Fără nici o vorbă îl 
dede lui David, și pe dată plecă îndărăt, bu- 
curos c'a scăpat; iar din prag strigă „uf! 
lucrul naibi!“ 

Erà încă tot grozav la față, David, şi mișcând 
din cap, plecă spre odaia noastră. Pornii şi 
eu încet după el. „Suvarov! Ca și Suvarov!“ 
ziceam în mine. — Pe atunci, în anul 1801, 
cel mai mare erou național rus eră Suvarov. 


XVIII. 

David încuiă ușa, puse ceasul pe masă, își 
scărpină mânile și — o, minune — începi 
a râde. — Uitându-mă la el, începui să râd 
și eu. 

— Curată bazaconie! — zise. — Nici de- 
cum nu putem să ne desbărăm de ceas. E 
vrăjit, cu adevărat. Și de ce mam mâniat 
așa d'odată? 


— Da; de ce? — repetai. — Dacă l-ai fi 
lăsat lui Vasile... 
— A, nu! — mă întrerupse David. — Asta 


ar însemnă ușurătate! Dar ce ne facem acum 
cu el? 

— Da! Ce? 

Ne uitam la ceas —- și ne socoteam. Împo- 
dobit cu o panglicuță albastră mărgelată 
(nenorocitul Vasile în grabă n'a mai ajuns 
să ia jos panglicuța, care eră a lui) — în 
cea mai mare liniște își făceă lucrul; ticăind 
înainte fără să se oprească puțin — și miş- 
când încetișor arătătorul de aramă al minutelor. 

— Poate să-l mai îngropăm odată? Ori 
să-l dăm în cuptor? — făcui eu propunerea, 
— Ori iată ce: să-l cinstim lui Latkin? 

— Nu, — răspunse David. — Nici una 
din câte ai spus. Ci uite ce: în cancelaria 
guvernatorului s'a organizat un comitet, 
s'adune ofrande în folosul celor arși din Kasi- 
mov. Oraşul Kasimov, se zice, a fost pre- 

făcut în cenușă, cu biserici cu tot. Și, se 


zice, că acolo la comitet se primesc de toate:" 


nu numai pâne sau bani — ci orice lucruri 
în natură. — Aide, să-l dăm acolo! Ei? 
— Să-l dăm! să-l dăm! — aprobai. — 


Foarte frumoasă idee. Dar eu credeam, fiindcă 
familia prietenilor tăi sufere lipsă... 

— Nu, nu; la comitet! — Familia Latkin 
se poate lipsi de ceas. — La comitet! 

— Ei, la comitet — ca la comitet. — Numai 
cât, eu cred, c'ar trebui să scriem ceva dea- 
dreptul cătră guvernator. 

David se uită la mine. — Tu crezi? 

— Da; multă vorbă, la urmă, nu trebue. 
Ci numai — câteva cuvinte. 

— De exemplu? 

— De exemplu... începem așa: „devenind“... 
sau mai bine: „adânc mișcaţi“... 

— „Adânc mișcaţi“... bine. 

— După aceea va trebui să zicem: 
mic obol al nostru“... 

-— Obol... e bine și asta; haid, prinde 
peana, șezi, scrie, dă-i! 

— Mai întâi un concept, — deea 

— Fie şi concept; 
eu până atunci am să-l curăț niţel cu cretă. 

Luai o coală de hârtie, ascuții peana; dar 
mavui vreme să scriu d'asupra: „Excelenței 
Sale Prealuminatului Domn Principe“ 
(pe atunci guvernatorul nostru eră principele 
X.), când mă oprii, atins de un sgomot ne- 


acest 


numai scrie, scrie... lar . 


opri și el, ținând ceasul în mâna stângă, iar 
peticelul cu cretă în cea dreaptă. Privirăm 
unul la altul. Ce va să zică țipetele ascuţite? 
Acesta e urletul mătușii... dar acesta? — 
Acesta eră. glasul tatălui meu, răgușit de 
supărare. „Ceasul! ceasul!“ sbieră cineva, 
de nu cumva Trankvillitatin. — Picioarele 
tropăiau, podelele scârțăiau, ceata întreagă 
alergă... Veneă drept cătră noi. Eu mă sfâr- 
șeam de frică; dar și David eră ca lutul la 
față, iar la ochi ca vulturul. „Vasile, tică- 
losul, ne-a tradat“, murmură printre dinți 
David... Uşa se deschise largă... și tata în 
halat, fără cravată, mătușa în haină de casă, 
Trankvillitatin, Vasile, lușka, un alt servitor, 
bucătarul Agapit — toți străbătură în odaie, 


— Înfami! — strigă tata, abia resuflând.. 
În sfârşit vam prins! - Şi zărind ceasul în 
mânile lui David: — dă-l încoace! sbieră 


tata, — dă încoace ceasul! 

Însă David, fără să zică nici un cuvânt, 
sări cătră fereastra deschisă — și hop d'acolo 
în curte, — și la stradă! 

Deprins a imită întru toate modelul meu, 
sării și eu, și alergai pe urmele lui David... 

„Prinde-l! Oprește-l“ tună după noi o 
amestecătură de glasuri sălbatice. 

Dar noi fugeam pe stradă, fără căciuli în 
cap, David înainte, eu câțiva pași în urma 
lui, iar după noi clu și alarma prigoni- 
torilor! 


obișnuit... care fără veste se ridică în casa Trad. din originalul rusesc de E. Hodoș. 
noastră. — David încă auzi sgomotul și se (Va urmă). 
SrA 
A 
Cântece. 


(După Hafis). 


De multe ori cerù durerea 
La poarta inimii intrare, 
Dar totdeauna neclintite 
Rămas-au grelele zăvoare. 


Dar azi din nou veni şi, iată, 
În grabă poarta fù deschisă 
La glasul ei, — căci azi durerea 
De ochii tăi a fost trimisă, 


Deşi port ca toți aceeaş haină simplă de ţărână, 
Port mărgăritare însă şi comori în suflet rare, 
Dar de nu ţi le-aş aşterne înaintea ta, stăpână, 
Ar aveă vre-un rost în lume mândrele-mi mărgăritare?! „e 


Ecaterina Pitiș. 


x 

Cronică. 


Tabloul comemorativ al d-lui Octavian Smigelschi 
a fost făcut din prilejul serbărilor jubilare din 1906. 
Partea din mijloc a tripticului (ţăranii la secere) re- 
prezintă neamul românesc muncind moşia străbună, 
sfințită prin evlavia strămoșilor (partea stângă cu 
familia de voevod ca ctitori de mănăstire), privind cu 
încredere spre viitorul asigurat prin războiul pentru 
independenţă (partea dreaptă lupta pentru steag). Re- 
lieîul din dreapta reprezintă urzirea neamului româ- 
nesc (portretul lui Traian şi trecerea Dunării cu legiu- 
nile), iar relieful din stânga portretul regelui Caro! şi 
trecerea Dunării la 1878. — Inscripţia de jos e urmă- 
toarea: „In veșnică muncă roditoare, primenind mă- 
rirea străbună, prin vechea evlavie şi gloria nouă 
spre siguranţa viitorului harnic.“ — Tabloul astăzi 
se găseşte în proprietatea d-lui Francisc Hosszu- 
Longin, advocat în Deva, care a binevoit a ne pune 
la dispoziţie reproducerea fotografică ce o publicăm. 

* 

Știri. Vineri, la 14 Maiu n., a răposat, în București, 
poetul mulţimii, Dumitru Marinescu, cunoscut sub 
pseudonimul Marion. Adresându-se în poeziile sale 
vesele păturilor mai largi, a ajuns poate cel mai po- 
pular poet român. 

Născut în Bucureşti, la 1869, absolvind liceul, Marion 
începii să colaboreze la diferite ziare și reviste, iar 
mai târziu, când apări ziarul „Universul“, trecu în re- 
dacţia ziarului acestuia. Versurile sale pline de umor 
şi descrierile sale hazlii asupra vieţii de mahala îl 
făcură în curând popular, câştigând și cetitori noi zia- 
rului la care colaboră. Pe lângă activitatea sa rodnică 
de gazetar, Marion a publicat şi mai multe lucrări, 
dintre cari mai bine primite au fost „Cartea soacrelor“ 
și „Taman la Pont“, două piese teatrale jucate aproape 
pe toate scenele din România. 

Înmormântarea lui a avut loc Duminecă, 3/16 Maiu. 

* Vineri, 14 Maiu n, s'a deschis in București se- 
Siunea generală a Academiei române, fiind de faţă 27 
de membri. Şedinţa de deschidere a fost condusă de 
președintele Academiei, d! Anghel Saligny. 

În sesiunea aceasta se vor votă premiile din deo- 
sebitele fundațiuni şi se vor alege membri noi în lo- 
curile vacante (trei in secţiunea istorică și unul în 
secţiunea ştiinţifică), în locul răposaţilor membri V. 
Babeș, S. FI. Marian, Nic. Popea şi P. S. Aurelian. 

* Comitetul pentru ridicarea unei statui lui Cuza- 
Vodă a ţinut la 17 Maiu n. o şedinţă în care s'a ales 
cu unanimitate o comisiune cu chemarea să se îngri- 
jască de executarea cât mai grabnică a statuei. Si- 
tuaţia fondului adunat pentru această statuie e de 
74.871 lei 15 bani. 

* În „Adevărul“ (Nr. din 4 Maiu a. c.) se spune că 
revista noastră, deşi are venituri mari, plătește slab 
pe colaboratori... Aceste afirmaţiuni au nevoie de 
câteva rectificări: 1. Veniturile mari sunt o iluzie poe- 
tică a cronicarului dela „Adevărul“. 2. Colaboratorii 


noştri sunt destul de bine plătiţi pentru munca lor, . 


având în vedere împrejurările neprielnice în cari trăesc 
revistele literare la noi. 3. Sunt bine retribuiţi chiar 
şi poeţii cari primesc Lei 6.20 de bucată, când au 
obiceiul să o publice în acelaş timp în mai muite 
ziare şi reviste sau când îşi reeditează poeziile apă- 
rute de câte 3—4 ori în diferite publicaţii. Cazul 
dlui Victor Eftimiu, — care dacă nu e mulțămit cu 
tarifurile pieţii noastre literare, are libertatea să-și 
plaseze în altă parte marfa. Astăzi doar e o dibăcie 
să fii bun negustor literar! 

* ll. Sa episcopul Aradului învită, printrun circular, 
pe preoți și învăţători să îndemne pe ţărani să-și deie 
copiii la meserii. 


Se caută spre cumpărare: 


„Revista ilustrată“ (red. de I. Baciu); — „Lumea 
ilustrată“ (red. de I. Simu); — „Rândunica“ (red. de 
S. Moldovan); — „Minerva“ (red. de I. Cuteanu). — 
Se cumpără colecții complete sau numere singuratice, 

A se adresă Administraţiei revistei noastre. 

* 

„Amicul Poporului“, calendar redactat de Visarion 
Roman, pe anii 1861—1869. Ofertele, cu indicarea pre- 
țului, a se adresă librăriei W. Krafft — Sibiiu. 


* 
Revista „Preotul român“ pe 1881 (red. de N. F. 
Negruţiu) se caută spre cumpărare. A se adresă: Eli- 
saveta Sima, Czizer, Szilágy m. 


„Sentinela“ 


institut de economii și credit ca societate in Satul- 
nou, cu filială în Sân-Mihai, efectueşte toate opera- 
țiunile de bancă. După depuneri plăteşte 5%, interese 
şi darea după acestea. Depuneri se pot trimite și cu 
posta, spre care scop se dau cecuri postale dela institut. 
Pentru noua emisiune de acţii, cu 110 cor. pentru 
acţionari şi 112 pentru neacţionari se pot cere prospecte. 
(1—5) Direcțiunea. 


li convine oricui! 


Patru perechi de ghete numai $ cor. 


În urma greutăților ivite într'o fabrică, am mandat 
să desfac 50.000 per. de ghete. Furnisez câte două 
per. ghete de bărbaţi şi două per. ghete de dame, 
fason modern, elegant, pingele bătute cu cuie, de piele 
neagră sau brună, după măsură, — cu preţuri reduse, 
numai 8 cor. toate patru perechile, cu ramburs. 


G. Kapelusz, Podgórze, Nr. 933. 


Schimbul permis, ev. se restituie banii. 1 cutie de 
pastă de văxuit gratis la orice comandă. 


Redactor: OCT. C. TĂSLĂUANU. 


TIPARUL LUI W. KRAFFT ÎN SIBIU. 

